**Sveučilište J. J. Strossmayera u Osijeku**

**Fakultet primijenjene matematike i informatike**

**OIB: 56597320763**

**RKP: 53919**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG FINANCIJSKOG PLANA ZA 2023. GODINU**

Izvještaj o izvršenju financijskog plana i financijskom poslovanju u 2023. godini izrađen je po modificiranom gotovinskom načelu, odnosno prihodi su iskazani u iznosima kojima su naplaćeni i raspoloživi, a rashodi u trenutku plaćanja, neovisno o tome na koje razdoblje se odnose. U izvršenju financijskog plana za 2023. godinu nisu iskazani podaci ostvarenje/ izvršenje 2022. godine jer je Fakultet primijenjene matematike i informatike nastao promijenom naziva i pravnog statusa sveučilišne podružnice Odjela za matematiku te s poslovanjem pod novim nazivom i pravnim statusom započeo s danom 1. srpnja 2023. godine.

**PRIHODI I PRIMICI**

Ukupno planirani prihod za 2023. godinu ostvareni su u iznosu od 891.518,35 eura i veći je u odnosu na planirane rebalansom financijskog plana za 6,93%.

U ukupno ostvarenim prihodima najznačajniji udio imaju Prihodi iz nadležnog proračuna za financiranje rashoda poslovanja iz općeg proračuna (**opći prihodi**) u iznosu 693.736,50 eura koji se odnose na sredstva za financiranje rashoda za zaposlene i materijalnih troškva i sredstava programskih ugovora .

**Vlastiti prihodi** su ostvareni u iznosu o 44.956,21 eura i veći su za 26,04% od planiranih rebalansom financijskog plana. Prihod je ostvaren od najma prostora, organizacije skupova i konferencija, sponzorstva i stručnih projekata.

**Prihodi za posebne namjene** sastoje se od školarina i participacija studenata u troškovima studija (upisnine, diplome, uvjerenja i sl.). Najznačajniji prihodi za posebne namjene su prihodi od školarina i ostvareni su u manjem iznosu od planiranog u visini od 58,51%.

**Prihodi od ostalih pomoći i darovnica** čine prihodi od međunarodnih organizacija te prihodi doznačeni od ostalih proračunskih korisnika, Sveučilišta, ministarstava te JLP(R)S.

Ukupan iznos ostalih pomoći iznosi 75.582,28 eura i veći je za 29,43% u odnosu na planirani.

Grad Osijek je osigurao financijsku potporu za 27th Young Statiticans Meeting.

Osječka-baranjska županija u iznosu od 13.272,28 eura dodjelila sredstva za provedbu blok radionica Mathos Web Development Bootcamp.

Dodijeljena su bespovratna sredstva za projekt koji se financira izi EGP financijskog mehanizma za razdoblje 2014.-2021. „Regionalni znanstveni centar Panonske Hrvatske“ u iznosu od 16.999,24 eura.

Sklopljeni su ugovori za dva istraživačka projekta Hrvatske zaklade za znanost te su uplaćeni iznosi od 20.034,04 eura, također u sklopu provođenja projekata, Hrvatska zaklada za znanost doznačila je sredstva za plaću u iznosu od 4.730,84 eura.

Ministarstvo znanosti i obrazovanja za sufinaciranje znanstvenog časopisa Mathematical Communication i Osječki matematički list doznačila je 14.325 eura, izdavanje udžbenika 3.143 eura te za znanstveni skup 27th Young Statiticans Meeting 400,00 eura.

**RASHODI I IZDACI**

**Ukupni rashodi u 2023. godini izvršeni su u iznosu od 959.938,79 eura i čine ih:**

1. **rashodi poslovanja u iznosu od 905.049,23 eura**
2. **rashodi za nabavu dugotrajne nefinancijske imovine u iznosu od 54.889,56 eura**

**Rashodi za zaposlene** iznose 702.587,77 eura i veći su za 19,01% u odnosu na planirane rashode. U iskazanom iznosu sadržane su bruto plaće zaposlenika Fakulteta na teret državnog proračuna i na teret vlastitih sredstava.

**Materijalni rashodi** ukupno iznose 197.978,71 eur te su manji za 7,67% u odnosu na planirana sredstva.

**Financijski rashodi** također su manji za 57,43% u odnosu na planirane rashode.

**Rashodi za nabavu nefinancijske imovine** ostvareni su u iznosu od 54.889,56 eura i veći su za 21,01% u odnosu na planirane rashode.

Osim nabave nove računalne opreme u vrijednosti 29.657,58 eura, realizirana je nabava rashladnika vode u vrijednosti 21.437,50 eura.

U zgradu je ugrađen i novi videonadzor u vrijednosti u vrijednosti 3.701,90 eura.

Rashodi na izvoru 11 (opći prihodi i primici) planirani su u iznosu 698.507 eura, a izvršenje je iznosilo 781.610,93 eura. Rashodi za plaće i materijalna prava su planirani prema limitima zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta Josipa Jurja Strossmayera u Osijeku.

Na izvoru 31 (vlastiti prihodi) planirani su rashodi u iznosu 31.692 eura, a izvršenje je iznosilo 40.916,65 eura. Povećanje rashoda nastalo je radi organizacije kampa OCPC-a koji priprema studente za ICPC i slična natjecanja iz programiranja.

U 2023.godini izvršeni su sredstva iz izvora 43 u iznosu 82.775,72 eura. Iz izvora 43 pokriveni su ostali rashodi za zaposlene, službena, putovanja, uredski materijal, režijskih troškova, najamnina, računalnih usluga i ostalih usluga.

Na izvoru 51 utrošena su preostala sredstva iz projekta Real-time measurements and forecasting for successful prevention and management of seasonal allergies in Croatia-Serbia crossborder region (Interreg IPA-CBC).

Na izvoru 52 (ostale pomoći) rashodi su već za 23,4% u odnosu na plan zbog realizacije uspostave projekta „Regionalnog znanstvenog centra Panonske Hrvatske“, rashoda financiranih na projektu Hrvatske zaklade za znanost, projekta GAMMA u okviru ERAMUS + programa i aktivnosti koje financira Ministarstvo znanosti i obrazaovanja.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstva po izvorima financiranja iz prethodne godine u sljedeću godinu izgleda kako slijedi:

11- Opći prihodi 93.498,23

31- Vlastiti prihodi 16.522,60

43- Ostali prihodi za posebne namjene 483.529,92

51- EU pomoći 8.372,48

52- Ostale pomoći 30.075,57

61- Donacije 1,06

**STANJE NOVČANIH SREDSTAVA**

Stanje novčanih sredstava na transakcijskom računu u Erste&Steiermärkische Bank d.d. na dan 31. prosinca 2023. godine iznosilo je 618.269,68 eura.